કોરોના વાઇરસની મહામારી વૈશ્વિક કટોકટી સર્જવા તરફ આગળ વધી રહી છે?\nકોરોના વાઇરસે આ શહેરની દશા બગાડી નાખી છે. આજે વુહાનનું નામ આવે એટલે ફફડાટ થાય.

મેડિકલના વિદ્યાર્થીઓથી માંડી અન્ય વ્યાવસાયિકોને ભારત સરકારે બે જમ્બો જેટ પ્લેન ભરીને ચીનમાંથી ખાલી કર્યા.

હજુ તો ડાયમંડ પ્રિન્સેસ નામની એક ક્રૂઝ, જેમાં આ વાઇરસ ફેલાયો હોવાની જાણ થઈ છે તેને જાપાનના યોકોહામા બંદરે ક્વૉરેન્ટાઇનમાં નાખી દેવાઈ છે, તેમાં ઉપરથી ભારતીયો  પણ છે, જેમાં સારી એવી સંખ્યામાં ક્રૂ મેમ્બરનો સમાવેશ થાય છે.

તેમને કોઈ પણ રીતે જાપાન સરકારની મદદ લઈને આ ક્રૂઝ પરથી ઉગારવા માટે સોશિયલ મીડિયાના માધ્યમથી ભારત સરકારને અપીલ કરાઈ છે.

અત્યારે ચીન ઉપરાંત અંદાજે 25 દેશોમાં કોરોના વાઇરસ ફેલાયો હોવાના વાવડ છે.

અત્યાર સુધીમાં ચીનમાં કોરોના વાઇરસે 1350થી વધુ લોકોનો ભોગ લીધો છે.

બેકાળજી બદલ ચીનનું કડક વલણ

ખરાબ સમાચાર તો એ છે કે બુધવાર તારીખ 12 ફેબ્રુઆરીની મધરાત સુધીના ચોવીસ કલાકમાં નવા 14840 કેસ નોંધાયા છે.

આ રોગ સામે અસરકારક પગલાં ભરવામાં જરા પણ બેકાળજી બતાવનાર અધિકારીઓને સીધા ઘરભેગા કરી દેવામાં આવે છે.

એટલું જ નહીં પણ જે તે કૉમ્યુનિસ્ટ પાર્ટીના વડા પણ આ કામગીરી ઉપર અસરકારક રીતે સુપરવિઝન રાખવામાં નિષ્ફળ જાય તો એમને પણ પાણીચું આપી દેવામાં આવે છે.

મળતા સમાચાર મુજબ હુબેઇ પ્રૉવિએન્સના કૉમ્યુનિસ્ટ પાર્ટીના વડાને એમની જવાબદારીમાંથી દૂર કરી તેમનો હોદ્દો છીનવી લેવામાં આવ્યો છે. 

એમાં કોઈ શંકા નથી કે આ રોગે ખૂબ ખરાબ રીતે ચીનને ભરડો લઈને એનાં જનજીવન તેમજ આર્થિક અને ઔદ્યોગિક પ્રવૃત્તિઓનાં મૂળમાં ફટકો માર્યો છે. પણ માત્ર એટલું જ માનવું ભુલભરેલું ગણાય.

કોરોના વાઇરસને કારણે ચીનમાં ઊભી થયેલી કટોકટી આ રોગ 25 જેટલા દેશોમાં દેખા દેવાને કારણે ભયાનક સ્વરૂપ ધારણ કરી રહી છે.

પણ એ સિવાય પણ ચીનની બજારોમાં જે આર્થિક કટોકટી ઊભી થઈ છે તેને પહોંચી વળવા ચીનની સેન્ટ્રલ બૅન્ક દ્વારા ત્યાંની નાણાવ્યવસ્થામાં 1.2 ટ્રિલિયન યુઆન (173.81 અબજ અમેરિકન ડૉલર)નો ડોઝ આપવાનો નક્કી કર્યું છે.

કોરોના વાઇરસની બૅન્કિંગ ક્ષેત્ર પર અસર

ચીનની બૅન્કિંગ વ્યવસ્થાની સ્થિરતા જળવાઈ રહે તેમજ તરલતા (liquidity)ને વાંધો ના આવે તે માટે ત્યાંની રિઝર્વ બૅન્ક - પીપલ્સ બૅન્ક ઑફ ચાઇના દ્વારા 10 બેઝિસ પૉઇન્ટનો ઘટાડો જાહેર કરવામાં આવ્યો છે. 

ગોલ્ડમૅન સેશ દ્વારા કોરોના વાઇરસ મહામારીની આ કટોકટીને કારણે ચીનનો વિકાસદર 2020માં અગાઉના વરસના 6.1 ટકાથી ઘટીને 5.5 ટકાનો રહેશે તેવો પ્રાથમિક અંદાજ...\n\ntl;dr:
કોરોના વાઇરસ ચીનમાં મહામારીનું સ્વરૂપ ધારણ કરી ચૂક્યો છે. એ જ્યાંથી જન્મ્યો તે વુહાન શહેર ચીનની ઔદ્યોગિક પ્રવૃત્તિઓના ધમધમતાં કેન્દ્રોમાંનું એક છે.